
Parlamentul  României

Camera  Deputaţilor

Comisia pentru industrii si servicii






     Bucureşti, 28.02.2002








                     Nr.23/24/2002

A V I Z

asupra proiectului de Lege privind aprobarea Ordonanţei Guvernului nr.5/2002 pentru modificarea şi completarea articolului 4 din Legea nr.50/1991 privind autorizarea executării lucrărilor de construcţii



Cu adresa nr.29/05.02.2002, în conformitate cu prevederile art.89 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea proiectului de Lege privind aprobarea Ordonanţei Guvernului nr.5/2002 pentru modificarea şi completarea articolului 4 din Legea nr.50/1991 privind autorizarea executării lucrărilor de construcţii.



Proiectul de lege a fost trimis de către Guvernul României cu adresa nr.E 15/31.01.2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 27 februarie 2002.



Membrii comisiei au examinat ordonanţa Guvernului supusă aprobării, expunerea de motive şi avizul favorabil al Consiliului Legislativ nr.109/26.01.2002.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma înaintată de iniţiator.



În raport de obiectul şi conţinutul său, proiectul de lege face parte din categoria legilor ordinare.

                    p.PREŞEDINTE,                                  SECRETAR,

                      Ioan Bivolaru                                     Cristian Buzea

Expert,

Mariana Dragu
